Egy bűnöst...
Egy bűnöst így sújt a pápa,
nagy-kemény parancsot ád:
hogy testére büntetésül
fűzze szíjjak bőr-bogát,
szenthelyet kutatva járjon,
tüskön át és bokron át,
míg az átkozott bűnösnek
fönt az Úr meg nem bocsát.

S az legyen a hírlelő-jel,
hogy a lánca szétszakad.
Isten akkor megbocsát majd,
s lelke újólag szabad.

Lelki írokat keres hát,
sebhegesztő kincseket,
két orcáján könny patakzik,
hogy már néki intsenek,
hord bunkósbéklyót a testén,
lelkén bűn-bilincseket,
várja a vigasztalóit,
ám semerre sincsenek.

Imre hitvalló kegyével
a bűnöst kitünteti
és elengedtetnek erre
bűnhődése s bűnei. 
Versek